**ΑΝΑΚΟΙΝΩΣΗ ΕΠΑΝΕΝΑΡΞΗΣ ΤΗΣ ΔΙΑΓΩΝΙΣΤΙΚΗΣ ΔΙΑΔΙΚΑΣΙΑΣ ΕΚΠΟΙΗΣΗΣ ΤΜΗΜΑΤΟΣ ΕΝΕΡΓΗΤΙΚΟΥ ΤΗΣ ΥΠΟ ΕΙΔΙΚΗ ΔΙΑΧΕΙΡΙΣΗ ΕΤΑΙΡΕIΑΣ ΜΕ ΤΗΝ ΕΠΩΝΥΜΙΑ «EKTASIS DEVELOPMENT ΑΝΩΝΥΜΗ ΕΤΑΙΡΕΙΑ ΚΑΤΑΣΚΕΥΩΝ ΑΞΙΟΠΟΙΗΣΗΣ ΑΚΙΝΗΤΩΝ ΚΑΙ ΥΠΗΡΕΣΙΩΝ» ΚΑΙ ΤΟ ΔΙΑΚΡΙΤΙΚΟ ΤΙΤΛΟ «EKTASIS DEVELOPMENT» (αρ. Γ.Ε.ΜΗ. 088555102000, Α.Φ.Μ. 094328299) ΠΟΥ ΕΧΕΙ ΥΠΑΧΘΕΙ ΣΤΗΝ ΕΚΤΑΚΤΗ ΔΙΑΔΙΚΑΣΙΑ ΕΙΔΙΚΗΣ ΔΙΑΧΕΙΡΙΣΗΣ (ΑΡΘΡΟ 68 επ. Ν 4307/2014)**  
  
          Σε συνέχεια των από 16.11.2020, 30.11.2020, 07.12.2020, 14.12.2020, 05.01.2021 και 11.01.2021 ανακοινώσεων της Ειδικής Διαχειρίστριας της εταιρείας με την επωνυμία «ΕKTASIS DEVELOPMENT ΑΝΩΝΥΜΗ ΕΤΑΙΡΕΙΑ ΚΑΤΑΣΚΕΥΩΝ ΑΞΙΟΠΟΙΗΣΗΣ ΑΚΙΝΗΤΩΝ ΚΑΙ ΥΠΗΡΕΣΙΩΝ» και τον διακριτικό τίτλο «EKTASIS DEVELOPMENT», περί μετάθεσης της ολοκλήρωσης της διαγωνιστικής διαδικασίας εκποίησης τμήματος του ενεργητικού της άνω εταιρείας, με τη διενέργεια δεκαπέντε (15) ανεξάρτητων δημόσιων πλειοδοτικών διαγωνισμών, όπως αυτή περιγράφεται στην από 14.10.2020 σχετική πρόσκληση, ανακοινώνεται η συνέχιση της διαγωνιστικής διαδικασίας αρχής γενομένης από την 18η Ιανουαρίου 2021.

Η Ειδική Διαχειρίστρια δηλοποιεί ότι από την Δευτέρα 8 Φεβρουαρίου 2021 έως την Πέμπτη 11 Φεβρουαρίου 2021, στο διάστημα από 10:00 έως 18:00, στα γραφεία της υπό ειδική διαχείριση εταιρείας που βρίσκονται στο Νέο Ηράκλειο Αττικής επί της οδού Παλαιολόγου αρ. 12, οι ενδιαφερόμενοι θα μπορούν να καταθέσουν δεσμευτικές προσφορές αναφορικά με τα περιουσιακά στοιχεία της εταιρείας «EKTASIS DEVELOPMENT».

Η αποσφράγιση των προσφορών θα γίνει από την Ειδική Διαχειρίστρια, στις 17.02.2021, ημέρα Τετάρτη ώρα 10:00, στα γραφεία της υπό ειδική διαχείριση εταιρείας που βρίσκονται στο Νέο Ηράκλειο Αττικής, επί της οδού Κ. Παλαιολόγου αρ. 12 και ενώπιον της Συμβολαιογράφου Αθηνών Μαυρέττας Φωτίου Πολίτη ή του νομίμου αναπληρωτή της, η οποία θα συντάξει και το σχετικό πρακτικό.  
     Κατά τα λοιπά ισχύει  η από 14.10.2020 πρόσκληση, με την κατωτέρω σημειούμενη διόρθωση.

Προς αποφυγή σύγχυσης σημειώνεται, ότι τα υπ’ αριθμ. (3) και (5) εκποιούμενα ακίνητα ανήκοντα στην **ΟΜΑΔΑ ΕΝΕΡΓΗΤΙΚΟΥ Η’ με ΚΩΔΙΚΟ Β18 της από 14.10.2020 πρόσκλησης φέρουν τα ΚΑΕΚ 050873602007/0/0 και 050873602009/0/0 αντίστοιχα και όχι τα εκ παραδρομής αναφερόμενα στην πρόσκληση ,** ΚΑΕΚ **050873601007/0/0** και **050873601009/0/0**.

Αθήνα, 18 Ιανουαρίου 2021  
  
**Η ΕΙΔΙΚΗ ΔΙΑΧΕΙΡΙΣΤΡΙΑ  
ΒΑΣΙΛΙΚΗ ΤΣΙΑΤΑ**